L-emendi Kostituzzjonali reġgħu fuq l-agenda. Nafu li tul dawn l-aħħar snin il-possibilita li tiltaqa' l-konvenzjoni kostituzzjoni kienet limitata minħabba li ġie mdeffes fin-nofs Franco Debono. Il-Partit Laburista ried lilu u l-Partit Nazzjonalista oppona. Nifhmu li għad qed isiru sforzi biex din il-problema tingħeleb.Imma qed jingħadu diversi affarijiet oħra li huma ta' interess kbir. Madwar tlett ġimgħat ilu, li l-Knisja ma jkollha l-ebda oġġezzjoni li titneħħa r-referenza għal Kattoliċiżku mill-Kostituzzjoni Maltija. Il-Knisja, qal Mons. Scicluna, ma tridx privileġġi imma trid il-libertà reliġjuża. Dikjarazzjoni makakka u f'waqtha ta' Mons Scicluna li indirizzat waħda mill-issues jaħarqu quddiem il-Konvenzjoni Kostituzzjonali. Jaħarqu fis-sens li kien (u għadu) antiċipat li l-PN jopponi din il-bidla. Dan minkejja li din il-bidla kostituzzjonali ma għandhiex bżonn żewġ terzi tal-Parlament għall-approvazzjoni, iżda teħtieġ biss maġġoranza sempliċi. Bid-dikjarazzjoni ta' Mons Scicluna l-Knisja beżqet mis-sunnara tal-P.N. u mhux ser tħalli lill-P.N. jinqeda biha! Issa li l-Knisja beżqet mis-sunnara tar- , illum ħarġet ir-reazzjoni ta' Adrian Delia, mexxej tal-PN, u dan kif antiċipat. Ser jibda jbeżża' bil-babaw ġaladarba l-Knisja mhux ser tħallieh jinqeda biha. Dalgħodu kien rappurtat li Adrian Delia qal li l-Prim Ministru jrid ineħħi l-kurċifissi mill-iskejjel ! Daqt jibda jgħidilna li sejrin l-infern! Ir-realta hi li Malta għandha bżonn Kostituzzjoni lajka, jiġifieri kostituzzjoni li filwaqt li tirrispetta l-liberta reliġjuża tkun waħda li ma tpoġġi l-ebda reliġjon fiċ-ċentru tagħha. Tkun kostituzzjoni sekulari. Il-pajjiż hekk hu fir-realtà, wieħed lajk, u l-kostituzzjoni tiegħu għandha tirrispetta dan il-fatt. Hemm bżonn ftit iktar serjeta meta niddiskutu l-kostituzzjoni. B'mod partikolari mill-partit tal-avukati! Sadanittant Alternattiva Demokratika qed tistenna li tibda l-konvenzjoni kostituzzjonali biex tkun tista' tinvolvi ruħha fid-diskussjoni dwar it-tibdil meħtieġ fil-kostituzzjoni Maltija. S'issa, AD ma hiex involvuta f'xi diskussjjonijiet li jidher li għaddejjin.
Illum : wara li l-Arċisqof beżaq mis-sunnara tal-PN